tomron87/hebrew-wikipedia-sentences-corpus huggingface dataset:
גרסת הפלייסטיישן כללה מספר מסלולים חדשים וכן אינטליגנציה מלאכותית משופרת, הכוללת חמישה מצבים לחסימת הרכב המתחרה.
הצורך במהירות: פורשה ללא מעצורים (2000)
שלא כמו קודמיו, המשחק התמקד במכוניות מתוצרת פורשה בלבד וכן סיפק מידע רחב לגביהן בתקופות הזמן שבין שנות ה-50 לבין שנות ה-2000. המכונית ניתנה לשליטה בצורה יותר ריאליסטית מאשר במשחקים הקודמים.
במסגרת מצב "קריירה התפתחותית", השחקן היה צריך לנצח במרוצים כדי לפתוח מכוניות בסדר כרונולוגי משנות ה-50 ועד שנות ה-2000. מצב משחק נוסף היה "נהיגת מוסך", שבו ניתנת לשחקן הזדמנות לבחון את המכונית בתנאי שטח ותוך ביצוע פעלולים שונים.
המשחק זכה לתשבחות עקב המידע הרב שניתן למכונית אחת, הכולל קטעי וידאו היסטוריים ותמונות פיתוח רבות.
כמו כן, ביצועי הגרפיקה היו מרשימים ביותר יחסית לשנה בה פותח המשחק לדוגמה: בניגוד למשחקים הקודמים היה אפשר לראות את ידיו של הנהג.
הצורך במהירות: מרדף לוהט 2 (2002)
המשחק הראשון לקונסולות הדור הבא, אשר שאל את המשחקיות ואת הסגנון מ-Need for Speed III.
המשחק שם דגש על התחמקות מהמשטרה ועל מסלולים ארוכים ומגוונים יותר.
למרות שהמשחק איפשר לשחקנים לשחק בתור המשטרה, מצב הרדיפה היה פחות מציאותי ממשחקים קודמים בסדרה – מצב עצירת הנהגים בגין מהירות מופרזת לא כלל שימוש בדוקרנים או תמרונים משטרתיים לצורך ניטרול הרכבים, אלא רק נגיחה פשוטה ברכב.
משחק זה היה הראשון שלא כלל מבט מתא הנהג, והפך את המרוצים המציאותיים של משחקי הסדרה למרוצי ארקייד.
מבחינה מוזיקלית, המשחק כלל מוזיקת רוק של מוזיקאים מורשים בידי החברה, וכן מקצבי אלקטרוניקה, היפ הופ, גראנג' וראפ.
המשחק Need for Speed: Underground אתחל מחדש את סדרת המשחקים, וזאת כאשר התעלם לחלוטין מהמשחקים הקודמים ושינה את המיקוד שלהם ממרוצים מקצועיים במסלולים מבודדים הפזורים ברחבי העולם למרוצי רחוב ליליים בעיר הבדיונית אולימפיק סיטי.
הוא מציג לראשונה בפני השחקן מצב קריירה שמביא עלילה שלמה ומצב מוסך, שמאפשר לשחקנים להתאים אישית את מכוניתם עם שדרוגי ביצועים ושדרוגים ויזואליים של היצרנים המובילים בתחום.
המרוצים התרחשו בלילות, כיאה לסצנת מרוצי הרחוב המחתרתית, וכללו מכוניות המשויכות לתת-תרבות זו בניגוד למכוניות האקזוטיות של משחקים קודמים.
במשחק זה ובהמשכו הוסר מצב המשטרה, והמשחקים זכו לפופולריות עצומה וזאת בעקבות יציאת סרטי מהיר ועצבני שיצאו באותה תקופה.
הצורך במהירות: מחתרתיות 2 (2004)
עלילת Underground ממשיכה במשחק ההמשך, שהציג לראשונה רכבי SUV ושיטה חדשה לבחירת מרוצים תוך שיטוט חופשי בעולם פתוח (בדומה ל-GTA) ובחירת אייקונים המעידים על מרוצים אפשריים.
מצבים חדשים במשחק זה כוללים את Underground Racing League (סטים שלמים של טורנירים המתרחשים במקום סגור), Street X (התחרות עם שחקנים אחרים בתוך מסלולים סגורים) ו-Outrun (תוך שיטוט חופשי ברחבי העיר, השחקן יכול לאתגר שחקנים אחרים למצב ראש בראש).
כשנה לאחר צאת המשחק יצאה גרסת ה-PlayStation Portable תחת השם Need for Speed: Underground Rivals, וכללה בנוסף למה שהוצג במשחקי האנדרגראונד גם מכוניות שרירים כדוגמת דודג' צ'ארג'ר משנת 1969 ופורד מוסטנג משנת 1967.
הצורך במהירות: מבוקש ביותר (2005)
העלילה עצמה, בה השחקן מגלם נהג מרוצים מתחיל השואף לנצח את האלוף, כוללת מצב "רשימה שחורה", שבו על השחקן לגבור על 15 נהגים.
המנצח יקבל פרס כספי ואת המכונית של הנהג שאותו ניצח וזאת כדי "לפתוח" שדרוגים, מסלולים ומכוניות.
גרפיקת המשחק המשופרת כללה אפשרות לגרום נזק לרכוש.
בהתאם להצלחה בשלבי המשחק, ניתן לשדרג את המכונית או אף להחליפה לדגם חזק יותר.
למשחק יצאה גרסה מיוחדת הכוללת מסלולים ואתגרים חדשים, כמו גם רכבים נוספים וסצנות מאחורי הקלעים, וגרסה לקונסולת ה-PlayStation Portable בשם Need for Speed: Most Wanted 5-1-0 הכוללת מצב Tuner Takedown, שבו ניתן היה לשחק את השוטרים (מה שהוצג לראשונה ב-Need for Speed III).
המונח "5-1-0" מתייחס לכינוי המשטרתי למרוצי רחוב.
המשחק קיבל ביקורות חיוביות ביותר בשל הגרפיקה שבו, האפקטים הקוליים והמשחקיות, והוא נחשב לנמכר והמוצלח ביותר מבין כל משחקי הסדרה.
"קרבון" (פחמן) ממשיך את עלילת "מבוקש ביותר", כאשר יש פחות דגש על מרדפי משטרה.
המשחק מחזיר את מרוצי הרחוב בשעות הלילה וכן את מצבי הדריפט, עם רשימת כלי רכב דומים לאלה שהוצגו בקודמו.
אלמנט חדש במשחק מאפשר לראשונה יצירת צוות שעוזר לשחקן במרוצים השונים, כאשר "בלוקר" הוא איש צוות שחוסם את המכונית שמולו, "דראפטר" הוא איש הצוות שמפנה לשחקן דרך לקבלת מהירות גבוהה יותר, ו-"סקאוט" הוא איש הצוות שמאפשר גישה למסלולים הקצרים ביותר.
מצב חדש נוסף הוא Autosculpt, שמאפשר עיצוב מדויק יותר של חלקי הרכבים.
מצב מרוצי הדראג אינו מופיע במשחק, אם כי נוספה אפשרות ל"קרבות קניון", בהם מתחרה השחקן כנגד יריבו למרגלות קניון.
למשחק זה יצאה גרסת אספנים מיוחדת הכוללת שישה מסלולים חדשים, שלושה כלי רכב נוספים ועשרה כלי רכב מותאמים מראש.
בדומה לקודמו, גם משחק זה יצא לקונסולת PlayStation Portable תחת השם Need for Speed: Carbon – Own the City, ובהבדל מגרסאות המשחק האחרות מאפשר נהיגה לאורך מסלולים נרחבים יותר.
אלמנטים בולטים במשחק "פרו-סטריט" כוללים חזרה למשחקיות מציאותית יותר, תוך מידול מכוניות ריאליסטי ופיזיקה מתקדמת המאפשרת מצבי הרס מציאותיים יותר.
המשחק מתעלם מאווירת העולם הפתוח של המשחקים האחרונים בסדרה, ומאפשר נסיעה במסלולי מרוץ סגורים.
מצב Autosculpt הורחב לכדי הוספת אלפי שיפורים וביצועים לרכב, ומצב כוונון הרכב (Performance Tuning) מקבל שדרוג משמעותי בצורה כזאת, שמאפשר לבחון את הרכב במנהרת רוח לצורך התאמת הביצועים.
הצורך במהירות: תחת מסווה (2008)
בסגנון משחק שמזכיר את "מבוקש ביותר" ו"קרבון", משחק זה כולל קטעי לייב אקשן בהשתתפותה של השחקנית מגי קיו ועוקב אחרי מרוצי רחוב מחתרתיים בעיר הבדיונית טריי-סיטי ביי, כשהשחקן הראשי מגלם סוכן משטרתי סמוי החוקר קשרים בין ארגוני פשע, רכבים גנובים ומרוצי רחוב.
המשחק כולל מבחר גדול מאוד של רכבים מורשים, מרוצים בסביבה פתוחה ומצב קרב על הכביש הראשי, כמו גם מכניקה חדשה לגמרי.
המשחק מתמקד במרוצי מכוניות חוקיים במסלולי מרוץ מציאותיים ברחבי העולם.
סגנון הכותר הוא דמוי סימולציה אשר מיועד לשחקנים ברמה גבוהה יותר, וסוף סוף מאז Porche Unleashed, המשחק מביא את נקודת המבט מתוך תא הנהג.
בניגוד למשחקים האחרים בסדרה אין אפשרות להסתובבות חופשית, ויש צורך לעבור ארבע סדרות מרוצים מקצועיות כדי להגיע לסדרת המרוצים האולטימטיבית.
כדי לעבור בסדרות המרוצים יש להרוויח "כוכבים" שמשיגים כשמבצעים מרוצים – ברוב המרוצים יש 5 כוכבים, כאשר מקבלים נקודות על נסיעה בקו המרוץ, פגיעה במתמודד, עקיפת מתמודד ללא כל נגיעה בו, עקיפת מתמודד בעזרת מגע ו"רכיבה" על מהירותו של מתמודד.
לכל סדרה יש מגוון מכוניות תואמות משלה.
מכונית הנושא: ב.מ.וו M3 GT2.
משחק NFS הראשון שפותח בלעדית לקונסולות ה-Wii וDS של חברת נינטנדו.
משחק הכולל משחקיות בסגנון ארקייד ששם דגש יותר על מהירות והנאה מאשר ריאליזם והתאמה אישית, כשהעלילה מצריכה מהשחקן להביס חמישה מנהיגים במרוצים בחמש ערים מרכזיות ברחבי העולם – ריו דה ז'ניירו בברזיל, קהיר שבמצרים, מדריד שבספרד, סינגפור ודובאי (בנוסף סן דייגו בגרסת ה-DS).
קיימות כשלושים מכוניות קלאסיות ומודרניות במשחק, והן מדורגות לפי שלוש רמות – מכוניות משפחתיות, מכוניות ביצועים ומכוניות-על.
למשחק יצאה גרסה מתקדמת לקונסולות הניידות נינטנדו 3DS ונינטנדו DSi תחת השם Need for Speed: Nitro-X.
גרסה זו כללה 18 מכוניות מורשות חדשות, יחידות משטרה נוספות, 16 מסלולים חדשים, מצב קריירה משופר וקרבות רבי-משתתפים עם פרסים חדשים ופריטים הניתנים לפתיחה.
הצורך במהירות: עולם אונליין (2010)
משחק רשת מרובה משתתפים חינמי שפותח בלעדית למחשבים האישיים.
סגנון המשחק היה מבוסס על משחקי "מבוקש ביותר" ו"קרבון", והכיל מרוצים בלתי חוקיים ומרדפי משטרה, והוסיף אלמנטים קלאסיים של משחקים מרובי משתתפים.
המשחק כלל תעתיקים כמעט מדויקים של הערים רוקפורט ופלמונט מ"מבוקש ביותר" ו"קרבון", וכלל שלושה מצבים חדשים – בריחה משולבת של עד ארבעה משתתפים מכוחות המשטרה, מצב חיפוש המטמון המאפשר לאסוף יהלומים ברחבי המפה וצבירת פופולריות וכסף, ומצב הישגים המאפשר להרוויח פרסים מהשלמת הישגים שונים.
בסוף חודש יולי 2010 יצאה הגרסה הסופית של המשחק לקהל הרחב.
ביולי 2015, מפתחי המשחק סגרו את המשחק באופן תמידי לצד משחקי אונליין נוספים של EA כמו FIFA World, Battlefield Heroes ו-Battlefield Play4Free, וזאת בטענה שהמשחק לא עמד בסטנדרטים הגבוהים שהציבו שאר משחקי Need for Speed.
הצורך במהירות: מרדף לוהט (2010)
הוא מציב את השחקן משני צידי המתרס, כאשר לשני הצדדים – נהגי מכוניות המרוץ ונהגי המשטרה – יש אפשרות לשלוט במספר כלים אשר יאפשרו את חסימת הצד השני, בין היתר שימוש בחסימה אלקטרונית, קריאה למחסומי דרכים ומסוקי משטרה, ושימוש בדוקרנים לניטרול הרכב הרודף/הנרדף.
המשחק מתרחש בעיר בדיונית רחבת ממדים בשם סיקרסט קאונטי, המבוססת על דרום קליפורניה, אריזונה וקולורדו, מה שמקנה לשחקן אפשרות שיטוט ב-160 קילומטרים של עולם פתוח.
טרם צאתו, המשחק זכה בפרס "משחק המרוצים הטוב של השנה" בתערוכת E3 2010. כמו כן, הוא זכה בפרס באפט"א על מערכת ה-Autolog החדשנית שמאפשרת תיעוד התקדמותו של השחקן לאורך המשחק, ממליצה על תחרויות ואירועים שניתן לשחק בהם וכן מאפשרת אינטראקציה בין השחקן לבין שחקנים אחרים במצב מקוון.
מערכת זו הוטמעה לתוך ה-DNA של הסדרה במשחקים מאוחרים יותר.
הצורך במהירות: הילוך שני ללא מעצורים (2011)
משחק ההמשך של Need For Speed Shift מתמקד בסימולציה מציאותית ואותנטית כמו קודמו וכמו ProStreet, והוא כולל שלוש תוספות חדשות – מרוצים בשעות לילה, מצלמה בקדמת הקסדה ומערכת ה-Autolog שהוצגה במשחק הקודם, כמו גם מצב Tuning Test שבו בודקים את המכונית ישר אחרי שכווננה.
למשחק – שכבר הכיל מעל ל-140 כלי רכב, יצאה מהדורה מוגבלת הכוללת שלושה כלי רכב חדשים ותוספת של 37 אירועי ספורט במצב הקריירה.
המשחק הגדול ביותר בסדרת המשחקים, שפותח במנוע הגרפי Frostbite ומתמקד במרוצי מכוניות בערים ידועות ברחבי ארצות הברית וכולל כ-300 קילומטרים של עולם פתוח – פי שלושה מהעולם במשחק Hot Pursuit.
מצב הקריירה מציב את השחקן בנעליו של נהג מרוצים שלוקח חלק בתחרות משוכה מסן פרנסיסקו לניו יורק ואשר מבקש לנצח בו כנגד כל הסיכויים.
מרבית האירועים במשחק דורשים מהשחקן להביס יריבים כדי לנצח במירוץ, אך גם יש אירועים המוגבלים בזמן ואירועי הישרדות שבהם השחקנים צריכים למנוע את השמדת הרכב שלהם תוך כדי מתקפה.
לראשונה בתולדות הסדרה, ניתנת האפשרות לצאת מגבולות הרכב ולטייל באופן רגלי.
מודול הנהיגה מתואר כשילוב בין Shift לבין Hot Pursuit – אינו חופשי למדי בסגנון ארקייד אך גם לא מציאותי מדי מבחינת סימולציה.
הצורך במהירות: מבוקש ביותר (2012)
משחק שפותח בידי Criterion Games ושואל אלמנטים של משחקיות מהכותר הקודם תחת אותו שם משנת 2005, וזאת בניגוד לאתחול המחודש של אותה חברה ל"מרדף לוהט" מ-2010. המשחק מכיל מרוצים בעולם פתוח בשם פיירהייבן סיטי, כשרוב המכוניות פתוחות לשחקן כבר מראשיתו וחבויות בנקודות מסוימות ברחבי המפה.
השחקן יכול להשתתף בארבעה מצבי משחק – מצב Circuit במסלול סגור בעל שניים-שלושה סיבובים, מצב Sprint מנקודה אחת לשנייה, מצב Speed Run, שמצריך נהיגה במהירות גבוהה במיוחד במסלול אקראי, ומצב Ambush שבו השחקן מתחיל כשהוא מוקף בשוטרים ועליו להתנער מהם.
המשחק מכיל רשימה של עשרה נהגים מבוקשים ביותר, בדומה לרשימה השחורה של "מבוקש ביותר" משנת 2005. ככל שיותר נהגים מובסים, כך מכוניתם מתווספת לארסנל של השחקן ברגע שהוא מוציא אותן מכלל פעולה.
חוויית הנהיגה שבמשחק תוארה כ"מעמיקה וכיפית".
המשחק קיבל ביקורות חיוביות על העולם הפתוח שבו – שמשלב בין סגנונות משחקי Burnout לבין משחקי Need for Speed – ועל התכונות החברתיות שבו, שכן הוא משתמש במערכת Autolog.
הוא זכה במספר פרסים בקטגוריית משחקי הנהיגה, ובמועמדות לפרס באפט"א בקטגוריית המשחק הטוב ביותר לשנת 2012.
משחק בפיתוח משותף של Ghost Games ו-Criterion Games המכיל משחקיות ממשחקי האתחול המחודש "מבוקש ביותר" (2012) ו"מרדף לוהט" (2010).
בעולם הפתוח של העיר הבדיונית רדוויו קאונטי, השחקן יכול לשחק משני צידי המתרס כנהג מרוצים או כשוטר, כאשר לכל צד של החוק יש סגנון משחק משלו.
המשחק משתמש באחד-עשר פיתוחים מתקדמים לחסימת היריב, ביניהם פעימה אלקטרומגנטית, גלי הדף, דוקרנים והאפשרות לקרוא לחסימת דרכים, ומאפשר מצב של התפתחות קריירה לשני הצדדים – רשימות מהירות לנהגי המרוצים ומשימות לשוטרים.
מערכת ה-Autolog של המשחקים הקודמים חוזרת, והיא מאפשרת תיעוד ההתקדמות לכל תפקיד ושיתוף לוחות הציונים בין חברים.
המשחק מכיל מערכת חדשה בשם AllDrive, שמאפשרת מעבר חלק בין משחק של שחקן בודד למשחק מרובה משתתפים, וכן מערכת מזג אוויר דינמית שגורמת למשחק "להרגיש חי במידה רבה יותר מכל משחק שקדם לפניו".
המשחק לוקח מספר אלמנטים ממשחקי Underground עם דגש על התאמה אסתטית וביצועית לרכבים.
המשחק התקבל בצורה חיובית בקרב המבקרים, וזכה בפרס קטגוריית משחק הנהיגה של השנה בתערוכת E3 2013. הוא נקרא כהמשכו הרוחני של Need for Speed: High Stakes משנת 1999 וכגרסה משופרת יותר של Need for Speed: Hot Pursuit משנת 2010.
הצורך במהירות ללא גבולות (2015)
המשחק הראשון בסדרה שיצא בבלעדיות למכשירים ניידים ולמערכות ההפעלה iOS ואנדרואיד, וזאת לעומת משחקים קודמים שכללו גרסאות נוספות למערכות אלו.
כותר זה מתמקד במרוצי מכוניות, התאמה אישית של רכבים והתחמקות ממשטרה.
על השחקן להשתתף ב"מרוצי מערכה", שנחשבים לעלילה המרכזית של המשחק, ו"מרוצי יריבות".
כמו כן, השחקן יכול להשתתף באירועים המוגבלים בזמן, בהם ניתנת לשחקן מכונית מיוחדת לשימוש באותו אירוע.
אם השחקן יסיים את האירוע לפני הזמן אוזל, הוא יוכל לשמור את המכונית המושאלת כפרס.
אתחול מחודש לסדרת המשחקים, שדרש חיבור ממושך לאינטרנט בשביל לשחק את המשחק.
משחק זה כלל מערכת התאמה אישית מתקדמת יותר למכוניות.
העלילה מתרחשת בעיר הבדיונית ונטורה ביי, המבוססת על לוס אנג'לס, וקיימים בה חמישה מצבי משחקיות – מהירות, סגנון, צוות, בנייה ופורענות חוק, כשבכל אחד מהם ניתן לצבור נקודות דרך חמש עלילות שחופפות אחת עם השנייה.
יצא במקור בשתי גרסאות – הבסיסית והמיוחדת, כאשר בשנייה היו תוספות שונות לסגנון וביצועים.
המשחק קיבל ביקורות חיוביות על הסגנון הוויזואלי ועל המוזיקה אך ספג ביקורות שליליות עקב בעיות חיבור רציף לאינטרנט, מרוצים בשעות לילה בלבד, חוסר יכולת לעצור את המשחק, מחסור בשיטת היגוי ידנית ומחסור במרוצי דראג (אם כי השניים האחרונים התווספו בעדכון שנעשה למשחק).
משחק עולם פתוח שעלילתו מתרחשת בעיר הבדיונית פורטון ואלי, המבוססת על לאס וגאס, נבאדה.
ניתן לשחק בתור שלוש דמויות, כשלכל אחת כישורים ויכולות שונות, שעובדות יחדיו כדי ליצור סצנות פעולה.
המשחק כולל חילופים במצבי יום ולילה באופן הדומה למצבי האור השונים במשך 24 שעות היממה, ובניגוד לקודמו בסדרה - גם מצב משחק לשחקן יחיד ללא חיבור לאינטרנט.
הצורך במהירות: מוקד אש (2019)
משחק בעולם פתוח המתרחש בעיר הבדיונית פאלם סיטי, שמבוססת על מיאמי, פלורידה.
המפה שבמשחק מחולקת לאזורים גאוגרפיים שונים כמו אזורים הרריים ושדות פתוחים של אזורים כפריים.
שלא כמו המשחק הקודם, המשחק אינו כולל מסגרת רציפה של 24 שעות, אלא ניתן להחליף בין יום ללילה.
במהלך היום, שחקנים יכולים להשתתף במרוצים מורשים ובכספי הזכייה לשדרג את רכבם, בעוד שבשעות לילה הם יכולים להשתתף במרוצי רחוב בלתי חוקיים אשר יעלו את המוניטין שלהם.
ככל שהשחקן ירוויח יותר מוניטין, כך המשטרה תהיה יותר אגרסיבית במהלך שעות הלילה.
המשחק גם מכיל עלילה שמאפשרת לשחקן לתקשר עם כוחות המשטרה.
המשחק מכיל כ-127 מכוניות מתוך 33 משווקים מורשים.
לקראת סוף אוגוסט 2019 יצאה אפליקציית Heat Studio למערכות ההפעלה iOS ואנדרואיד, שבה ניתן היה לייבא את המכוניות מהמשחק הראשי, להציגם כאוסף ולהתאימם באופן אישי.
הצורך במהירות: ללא רסן (2022)
המשחק האחרון בסדרה מתרחש בעיר הבדיונית לייקשור סיטי, המבוססת על העיר שיקגו.
כמו משחקים קודמים בסדרה, גם משחק זה מכיל משחקיות של משחק מרוצים בעולם פתוח.
"מערכת מוקד אש" ממשחק קודם חוזרת גם במשחק זה, שבה השחקן מנסה לזכות במוניטין בקרב המשטרה.
כמו כן, יהיה אפשרי לבצע כוונון מכוניות כדי לשפר ביצועים.
הצורך במהירות ראלי V (1997)
כאשר הזכויות ליציאת המשחק V-Rally נקנו מהחברה האירופאית Eden Studios, בסוף שנת 1997 יצא הכותר בשם חדש.
יצא בשנת 1999 לנינטנדו 64 ולמחשב האישי מבית חברת SEGA, לאחר שהגרפיקה בו שופרה מעט וכך גם התפריטים מהגרסה הקודמת.
המשחק כלל מרוצים במדינות כאוסטרליה, פינלנד, ספרד, קניה, אנגליה ושווייץ וכלל כלי רכב כפיג'ו 206, פיג'ו 306, סובארו אימפרזה, סיטרואן קסארה, יונדאי קופה, מיצובישי לנסר אבולושן, טויוטה קורולה, פורד פוקוס ואחרות.
אף על פי שלא נשא בחובו אזכור לסדרת Need for Speed, המשחק – שיצא בסוף 2001 – איפשר משחק ברשת וכלל מכוניות "שרירים" ו"קופה" מ-שנות ה-30 ועד שנות ה-70. המשחק איפשר לשחקנים להתחרות זה בזה דרך רשת האינטרנט וכן להתאים אישית את הנהג, המוסך ואת כלי הרכב.
המשחק Need for Speed: Edge היה משחק מרוצים חינמי ומרובה משתתפים שפותח בידי EA Spearhead (לשעבר EA Korea) והופץ על ידי Tencent עבור הקהל האסייתי.
גרסת הבטא של המשחק יצאה בדצמבר 2017, והוא היה מבוסס על Need for Speed: Rivals.
פיתוח המשחק נסגר במרץ 2019.
חברת EA שיתפה פעולה עם חברת דרימוורקס כדי להפיק עיבוד קולנועי לסדרת המשחקים.
הסרט יצא לאקרנים במרץ 2014 – חודשים ספורים לפני חגיגות 20 שנים לקיומו של זיכיון המשחקים – בהפצת סרטי טאצ'סטון, ומככבים בו אהרון פול, דומיניק קופר, אימוג'ן פוטס, סקוט מסקודי, רמי מאלק ומייקל קיטון.
למרות שספג ביקורות שליליות, הסרט הניב הכנסות של למעלה מ-200 מיליון דולרים, עם תקציב שלל 66 מיליון דולרים.
Neisseria (נייסריה) הוא סוג של חיידקים אמיתיים.
חיידקי Neisseria הם גרם-שליליים, צורתם עגולה והם מופיעים לרוב בזוגות צמודים ("דיפלוקוֹקיים").
הסוג קרוי על שם הביולוג הגרמני אלברט נייסר אשר גילה לראשונה חיידק המשתייך לסוג זה ב-1876.
בסוג Neisseria מינים רבים שאינם פתוגניים וכן שני מינים ידועים הגורמים למחלות באדם:
gonorrhoeae גורם למחלת המין זיבה; בעבר נקרא מין זה N.
meningiditis גורם למקרים רבים של דלקת קרום המוח ועלול לגרום לעיתים להרעלת דם, בעיקר בתינוקות.
אנשים בעלי כשל חיסוני (לאחר הסרת הטחול, למשל, איבר עיקרי במערכת החיסון) מועדים במיוחד להדבקה ב-N.
קיים חיסון יעיל לחיידק זה.
בעבר נקרא מין זה N.
הוא אלבום האולפן החמישי של להקת המטאל הישראלית סיילם, אשר יצא בשנת 2007. האלבום ממשיך את הקו המוזיקלי הכבד של Collective Demise מ-2002, והתרחק מאוד מסגנון הדום מטאל.
האלבום הוקדש לזכרו של ז'אן ז'אק גולדברג.
אלבום זה, שנחשב לאחד הכבדים של סיילם, מהיר בהרבה מקודמיו, דבר המתבטא בין השאר בתיפוף מהיר בקצב של מכונת ירייה.
בנוסף לצווחות הצרודות של זאב טננבוים, יש באלבום גם שאגות וגרואלינג של דת' מטאל.
בשיר האחרון יש גם שירה נשית מלודית.
על עטיפת השער, המראה את מגדלי עזריאלי בלב עיר חרבה, מצולמת יובל טננבוים, בתו של הסולן זאב טננבוים.
בתוך חוברת הלהקה השירים כתובים בכתב יד על גבי כתמי דם אדומים ושחורים.
עטיפת האלבום עוצבה על ידי ניר גוטריימן, גיטריסט הלהקה.
Amona - שיר מחאה קצר המתאר את המניעים שבמאבק בעמונה מנקודת מבטם של מתנגדי ההתנתקות.
Idol Worship - שיר המתאר את ההתמכרות לתחומים שונים בחיי היומיום כגון יופי, כסף, סקס, צבע עור וכו' כעבודת אלילים.
Mindless - שיר המדבר על הריקנות שבמילים ובחריזה, שנכתב במחאה על סירובה של MTV לשדר את הוידאו קליפ של סיילם "Act of War" שעסק בטרור המתאבדים הפלסטיני.
Strife - שיר המתאר את החיים כמאבק רצוף לאורך 24 שעות ביום, 60 דקות בשעה ו-60 שניות בדקה, שלא ניתן לנצח בו.
Once Upon A Lifetime - שיר בן 5 חלקים שנכתב והולחן בידי המתופף ניר נקב לרגל הולדת בנו, חיים.
בשיר משתתפת גם אשתו, הזמרת קריסטין וואלאס.
השיר נכתב עבור התינוק הגדל לעולם שקשה לחיות בו, וכולל לצד נבואות זעם גם שיר ערש לתינוק.
כל השירים: מילים מאת ניר נקב, לחן מאת סיילם, מלבד "Once Upon A Lifetime Parts I - V": מילים ולחן מאת ניר נקב
מגלה סימני פחד מפני האויב
חלק את הארץ, עקור את לב האומה
מלחמה הוכרזה על ידי מדינה על תושביה
פנינו מועדות היישר אל עמונה!מתוך "Amona"(תרגום מאנגלית)
More Blood" - 0:59" ( אינסטרומנטלי)
אמיר נויבך - שירה נקייה
דוד אדר - תוף דף, תופי בנדיר
Ne me quitte pas ("נה מה קיט פָּה" – בצרפתית: "אל תעזבי אותי") הוא שיר (שאנסון) בצרפתית משנת 1959 מאת הזמר-יוצר הבלגי ז'אק ברל.
לשיר גרסאות כיסוי מרובות בצרפתית, וכן בשפות רבות נוספות, בהן אנגלית ("If You Go Away") ועברית (מהן ידועה במיוחד "אל תלכי מכאן", בתרגומה של נעמי שמר ובביצוע יוסי בנאי).
ז'אק ברל הקליט את השיר לראשונה ב-11 בספטמבר 1959. ב-1961 הקליט גרסה נוספת בשפה הפלמית (ניב של הולנדית המדובר בבלגיה) בשם "Laat Me Niet Alleen".
ב-1972 הקליט את השיר מחדש והכניסו לאלבום בעל אותו שם.
השיר נכתב לאחר שברל "נזרק" על ידי פילגשו, סוזן גבריאלו (זיזו), לאחר שזו הושפלה ונעצבה בגללו; זיזו הייתה בהיריון מברל והפילה לאחר שברל סירב להכיר בעובר כילדו ולהיות אביו בעתיד.
נינה סימון ביצעה גרסת כיסוי ידועה באלבוה I Put A Spell On You (1965).
השיר שימש גם את הבמאי פדרו אלמודובר בסרטו השישי, "חוק התשוקה".
בישראל מוכר השיר בין היתר כשיר הפתיחה בסדרת הטלוויזיה הישראלית "הבורגנים", בגרסתו האוריינטלית של הזמר הצרפתי ממוצא אלג'יראי פוֹדל (Faudel).
1970: ויקי לאנדרוס – ברל ביקש מלאנדרוס לשיר את השיר לאחר שנפגשו באולפן טלוויזיה צרפתי.
1987: מאיסה מטאצו, בסרט חוק התשוקה.
1988: סטינג בסיבוב ההופעות של האלבום Nothing Like the Sun.
2003: פאודל (הגרסה הייתה שיר הפתיחה של הסדרה הישראלית "הבורגנים").
1976: דני גרנות שר את השיר "אנא אל תלכי" בתרגומה של דפנה אילת, באלבומו "שקיעות נשים וכל השאר".
אמצע שנות ה-80: דני רובס (בדמות ג'ימי אוחנה, במסגרת תוכנית הרדיו "מה יש") מבצע את גרסת הפארודיה "תנקי ת'פח".
1985: יוסי בנאי שר את "אל תלכי מכאן", בתרגום של נעמי שמר, מתוך אלבומו אם נדע לאהוב – משירי ז'אק ברל.
2001: ריטה ורמי קלינשטיין שרים את גרסת הכיסוי של יוסי בנאי בסבב ההופעות שלהם.
2006: אפרת גוש שרה את השיר בתרגום של ברק פלדמן במסגרת תוכנית הטלוויזיה "מרגיש בבית".
2008: איתי פרל כותב שיר המבוסס על זה המקורי.
2009: שלומי שבן מבצע את השיר בתרגום של דורי מנור, תחת השם "אל תלכי עכשיו".
השיר נכלל באלבומו של שבן "מגדל הפזמון".
2010: דיאנה גולבי שרה את השיר בתרגומו של ברק פלדמן במסגרת התוכנית "כוכב נולד".
2011: מירי מסיקה שרה את התרגום של נעמי שמר בהופעה אקוסטית בזאפה.
2020: מאיה בלזיצמן ומתן אפרת שרים את התרגום של נעמי שמר באלבום "indoors"
Need You Now (בעברית: צריך אותך עכשיו) הוא שיר הנושא של האלבום Need You Now של הרכב הקאנטרי האמריקאי ליידי אנטבלום.
השיר יצא כסינגל ברחבי העולם, והיה לסינגל המצליח ביותר של ההרכב, וקיבל תגובות חיוביות גם ממבקרי המוזיקה.
השיר זכה בארבע קטגוריות בטקס הגראמי ה-53.
בישראל השיר היה לשיר המושמע ביותר בשנת 2010.
לסינגל הופק וידאו קליפ בבימויו של דייוויד מקליסטר.
לשיר יצאו עשרות גרסאות כיסוי, רמיקסים ומיקסים, ביניהם ניתן למנות את גרסתם של שאקירה ובלייק שלטון בתוכנית The Voice, גרסתם של אדל ודריוס ראקר וכדומה.
בשנת 2011 ליאה מישל ומארק סאלינג עשו קאבר לשיר בסדרה גלי.
מצעד/ארץ מיקוםאירלנד (IRMA) 3ארצות הברית (בילבורד הוט 100)2ארצות הברית (בילבורד שירי קאנטרי)1ברזיל (בילבורד ברזיל)11הולנד7הממלכה המאוחדת (UK Singles Chart)21נורווגיה (VG-lista)8ניו זילנד (RIANZ)5קנדה (Canadian Hot 100)2
מצעד (2010)מיקום ארצות הברית (בילבורד הוט 100) 2 קנדה (Canadian Hot 100)9ישראל (גלגלצ)8
ארגוןרשימהמיקוםמקורבילבורד500 שירי הפופ של כל הזמנים325
Need You Now (בעברית: צריך אותך עכשיו) הוא אלבומם השני של הרכב הקאנטרי האמריקאי ליידי אנטבלום.
האלבום יצא ב-26 בינואר 2010 על ידי חברת התקליטים
האלבום, זוכה פרס הגראמי, הגיע למקום הראשון במצעדי האלבומים של הבילבורד ובמצעדי אלבומים ברחבי העולם, ביניהם קנדה, ניו זילנד ודרום אפריקה.
בסך הכל מכר האלבום בארצות הברית למעלה מ-3,000,000 עותקים, והוא היה לאלבום השני הנמכר ביותר בעולם בשנת 2010.
כתב העת בילבורד דירג את האלבום במקום ה-99 ברשימתם "100 האלבומים הטובים ביותר של העשור השני".
בסקר השנתי של Pazz & Jop שנערך על ידי מגזין הוילג' ווייס, האלבום התברג במקום ה-403 ברשימת 1000 האלבומים הטובים ביותר לשנת 2010.
"Need You Now" - שיר הנושא של האלבום, Need You Now, יצא כסינגל ב-24 באוגוסט 2009. השיר הגיע למקום הראשון במצעד הקאנטרי של הבילבורד ולמקום השני במצעד ההוט 100. בישראל השיר היה לשיר המושמע ביותר בשנת 2010.
"American Honey" - הסינגל American Honey יצא ב-11 בינואר 2010, כשבועיים לפני יציאת האלבום.
השיר הגיע למקום הראשון במצעד הקאנטרי של הבילבורד ולמקום ה-25 במצעד ההוט 100.
"Our Kind of Love" - ב-31 במאי יצא הסינגל Our Kind of Love, כמו שני קודמיו גם Our Kind of Love הגיע למקום הראשון במצעד הקאנטרי של הבילבורד.
במצעד ההוט 100 הגיע השיר למקום ה-51.
"Hello World - "Hello World הוא הסינגל האחרון שהוציאה הלהקה עד כה.
הסינגל יצא ב-4 באוקטובר 2010, והגיע בשיאו למקום ה-14 במצעד הקאנטרי.
במצעד ההוט 100 הגיע השיר למקום ה-70.
לאלבום יצאו שתי גרסאות, הגרסה הרגילה וגרסה נוספת להפצה בינלאומית.
מקוםתאריםמכירותאוסטרליה (ARIA)פלטינהN/Aקנדה (Music Canada)פלטינה ×3240,000^אירלנד (IRMA)זהבN/Aניו זילנד (RMNZ)זהבN/Aשווייץ (IFPI Switzerland)זהבN/Aבריטניה (BPI)פלטינה300,000^ארצות הברית (RIAA)פלטינה ×44,000,000^סיכוםבכל העולםN/A5,000,000* נתוני המכירות מבוססים על הסמכות בלבד
מדינהצאריךחברת תקליטיםארצות הברית26 בינואר 2010קפיטולקנדהדרום קוריאהEMIאוסטרליה12 בפברואר 2010בריטניה3 במאי 2010פרלופוןגרמניה7 במאי 2010קפיטולברזיל21 במאי 2010EMIמקסיקויפן26 במאי 2010טושיבה-EMI
Neighborhoods הוא האלבום השישי של בלינק-182, אשר יצא לאור ב-27 בספטמבר 2011.
4 שנים לאחר ה"הפסקה הבלתי מוגבלת בזמן" שעליה הכריזו חברי הלהקה, בצל הטרגדיות השונות שעברו כמו מות המפיק ג'רי פין, ותאונת המטוס של המתופף טראוויס בארקר, שלושת חברי הלהקה חזרו לקשר אחד עם השני.
הלהקה הכריזה על חזרתה לפעילות מלאה בטקס פרס גראמי בשנת 2009 והכריזו על סיבוב הופעות ולאחר מכן אלבום חדש.
לאחר סיבוב ההופעות הארוך של חברי הלהקה, הקלטת האלבום החלה.
האלבום הוקלט בשלושה אולפנים שונים.
לטענת מארק הופוס, בסיסט הלהקה, הוחלט שכך יעשה מכיוון ש"כל אחד חוקר את רעיונותיו באופן שונה מהאחר".
חברי הלהקה נפגשו פעם בכמה חודשים לעבוד יחד על שירים חדשים.
מכיוון שכל אחד מחברי הלהקה היה עסוק בפרויקטים אישיים, הוחלט לדחות את הוצאת האלבום ל-2010 ואף לאחר מכן ל-2011.
לאלבום 2 גרסאות: גרסה רגילה וגרסת "דה לוקס".
מהאלבום יצאו לאור שלושה סינגלים: Up All Night, שזכה להצלחה יחסית, Heart's All Gone ו-After Midnight.
Neisseria meningitidis (בתעתיק לעברית: ניסריה מנינגיטידיס, מוכר גם בשם: מנינגוקוקוס, או בפשטות החיידק האלים) הוא חיידק גראם-שלילי דיפלוקוקי מהסוג Neisseria.
הוא נוטה להתיישב באף ובלוע של ילדים ומבוגרים בריאים, ובדרך כלל אינו גורם לבעיות כלשהן, אך הוא מסוגל לעבור מאדם לאדם באמצעות שיעול, עיטוש ומגע קרוב.
לעיתים נדירות החיידק הופך להיות אלים, חודר לזרם הדם וגורם לאלח דם והרעלת דם שנקראת מנינגוקוקסמיה (Meningococcemia).
באמצעות זרם הדם עלול החיידק להגיע לאיברי הגוף השונים ולגרום למגוון סיבוכים דוגמת דלקת פנים הלב, דלקת ריאות ומערכת הנשימה, דלקת מפרקים ודלקת קרום המוח.
ללא התערבות רפואית מיידית דלקת קרום המוח תסתיים, במרבית המקרים, במוות.
ההדבקה היא באמצעות דרכי הנשימה (בדומה לשפעת) במגע קרוב, כמו מגע בין בני משפחה, חברים לכיתה ולגן וכדומה.
הסימנים המוקדמים למחלה הם: חום וצמרמורת.
בהמשך מתפתחים הסימנים ספציפיים יותר כמו חולשה, חיוורון, הרגשה רעה מאוד, הקאות, אפטיה, טשטוש ופריחה אופיינית בצורת שטפי דם קטנים, שאינם נעלמים במתיחת העור.
הופעת הסימנים הללו מחייבת בדיקת רופא בדחיפות.
במידה ומצבו של החולה הוא רע כלומר חולשה בולטת, אפטיה, ערפול, והופעת פריחה מתפשטת בצורת שטפי דם, יש לפנות בדחיפות לחדר מיון.
הזמן העומד לרשות הרופאים מרגע הופעת הסימנים הבעייתיים הוא מספר שעות, ועל כן יש לדאוג כי החולה יקבל את הטיפול הרפואי הספציפי מהר ככל האפשר.
מוכרים 13 זנים קפסולריים של החיידק, מתוכם שישה - Y ,X ,W135 ,C ,B ,A, גורמים למרבים המחלות בקרב בני האדם.
הזן היותר נפוץ בישראל הוא זן B (.)
קיימים בעולם מספר חיסונים לחיידק המנינגוקוקוס.
נגד חיידק המנינגוקוק מזן B, שאחראי על עיקר התחלואה הקשה ומקרי המוות בישראל, לא היה חיסון בארץ עד לאחרונה.
נכון ליולי 2019 רשום בישראל חיסון בשם בקסרו (BEXSERO).
חיסון נוסף נמצא בתהליך רישום.
האפשרות היחידה הקיימת היא לתת טיפול מונע לכל האנשים שהיו במגע עם החולה, מתוך הנחה כי הם נדבקו בחיידק וכך תמנע המשך הפצת החיידק לסביבה.
המנינגוקוק כולל 13 זנים וחמישה מהם אחראים לעיקר התחלואה בבני אדם.
נגד ארבעה מהם - A, C, W, Y - ניתן בישראל חיסון כשגרה.
אדם שהיה במגע עם החולה יטופל בדרך כלל בתכשיר אנטיביוטי הנקרא ריפמפיצין הניתן במשך יומיים.
אפשרות אחרת לטיפול מונע הוא מתן טבליות של ציפרופלוקסצין.
לאדם החולה במחלה, הטיפול יהיה מתן אנטיביוטיקה מהר ככל האפשר לתוך הוריד ובמקביל תרופות לשמירת לחץ הדם, ולאיזון מערכת קרישת הדם, העלולים להיות מופרעים במהלך הזיהום.
החיידק ה"רדום" עשוי להפוך לאלים, בדרך שעדיין לא ברורה.
ייתכן כי החיידק במהלך התרבותו רוכש תכונות המאפשרות לו להערים על מערכות ההגנה של הגוף ולחדור לדם.
ייתכן גם כי החיידק מנצל חולשה זמנית של האדם בעקבות מחלות כמו שפעת ואז לנצל את ההזדמנות ולתקוף את הגוף.
במהלך הזיהום הסוער החיידק גורם לנזקים כבדים למערכות החשובות בגוף.
הוא עלול לחדור לקרומי המוח ולגרום לדלקת קרום המוח.
כמו כן הוא עלול לפגוע בתפקוד איברים חיוניים כמו הלב, הכליות והריאות, לגרום לנפילת לחץ הדם (הלם), ולבעיות בחמצון הדם.
החיידק גם גורם להפרעה קשה במערכת קרישת הדם, להופעת קרישים בכלי דם שונים, לשטפי דם בעור ובאיברים הפנימיים.
כאשר החיידק כבר גרם להפרעה קשה בתפקוד מערכות הגוף הרי הטיפול האנטיביוטי יעזור לחסל את החיידק אולם ההפרעה עלולה להיות כה קשה כך שלא ניתן להתגבר עליה, ועל כן התמותה במחלה היא סביב 5%-10% למרות הטיפול האנטיביוטי והטיפול התומך.
Největší Čech (מצ'כית: "הצ'כי הגדול ביותר") הייתה תוכנית טלוויזיה ששודרה בערוץ הציבורי של צ'כיה, Česká televize, בשנת 2005. בתוכנית נערך סקר במטרה לדרג את מאה הצ'כים הדגולים ביותר בהיסטוריה.
התוכנית נוצרה בהשראת התוכנית 100 הבריטים הגדולים של הBBC.
ההצבעה לסקר התרחשה בינואר 2005, כאשר מאה המועמדים המובילים נחשפו ב-5 במאי, ב-10 ביוני הוכרז הדירוג.
למקום הראשון הגיע הדמות הדמיונית מהפולקלור יארה צימרמן, אולם היא נפסלה מהרשימה.
1. קרל הרביעי - קיסר האימפריה הרומית הקדושה במאה ה-14
2. טומאש מסריק - פילוסוף, פובליציסט ומדינאי צ'כי, נשיאה הראשון של צ'כוסלובקיה
3. ואצלב האוול - מחזאי וסופר צ'כי, נשיאה האחרון של צ'כוסלובקיה אחרי נפילת הקומוניזם, והנשיא הראשון של הרפובליקה הצ'כית
4. יוחנן עמוס קומניוס - מורה וסופר צ'כי, הוגה דעות בתחום החינוך
5. יאן ז'יז'קה - מצביא וממנהיגי ההוסיטים
6. יאן ווריך - שחקן וסופר
7. יאן הוס - הוגה דתי ומהפכן, חסידיו נקראים בשמו, הוסיטים
8. אנטונין דבוז'אק - נחשב לאחד ממלחינים הלאומיים של צ'כיה
9. קארל צ'אפק - סופר
10. בוז'נה ניימצובה - סופרת מהמאה ה-19
11. בדז'יך סמטנה - נחשב לאחד ממלחינים הלאומיים של צ'כיה
12. אמיל זטופק - אתלט ואלוף עולם בריצה
14. ייז'י מפודבראדי - מלך בוהמיה וממנהיגי ההוסיטים
15. פרנטישק פאלאצקי - היסטוריון וסופר מהמאה ה-19, נחשב ל"אבי האומה" הצ'כית
16. אוטוקאר השני - מלך בוהמיה במאה ה-13
17. ואצלב הקדוש - דוכס בן המאה ה-10, נחשב לקדוש המגן של צ'כיה
18. ואצלב קלאוס - פוליטיקאי צ'כי, נשיא הרפובליקה הצ'כית בשנים 2013-2003
19. ירוסלב היירובסקי - כימאי, זוכה פרס נובל לכימיה לשנת 1959
20. אגנס מבוהמיה - נסיכה בוהמית מהמאה ה-13
21. תומאש באטה - איש עסקים, מייסד נעלי באטה
22. אדווארד בנש - הנשיא השני של צ'כיה
23. אוטו ויכטרלה - כימאי, נחשב לממציא עדשות המגע הרכות
24. ירוסלב סיפרט - משורר וסופר, זוכה פרס נובל לספרות לשנת 1984
25. זדנייק סווייראק - מחזאי, תסריטאי ושחקן
26. אמה דסטינוסבה - זמרת אופרה
27. ירומיר יאגר - שחקן הוקי קרח
28. מריה תרזה - ארכי-דוכסית אוסטריה ומלכת בוהמיה והונגריה משנת 1740 ועד למותה
29. קארל קריל - מתנגד לשלטון הקומוניסטי וזמר-יוצר
30. מילוש פורמן - במאי מפורסם
Negative Double היא קונבנצית הכרזה בברידג' לאחר פתיחה של השותף והכרזת אוברקול של יריב.
הקונבנציה מראה ארבעה קלפים בסדרת מייג'ור שלא הוכרזה ואי התאמה בסדרה בה פתח השותף.
במקרה של הכרזה בסדרת מיינור ואוברקול בסדרת מיינור הכרזת Double מבטיחה לפחות ארבעה קלפים באחת מסדרות המייג'ור או חמישה קלפים באחת מסדרות המייג'ור עם פחות מ-11 נקודות.
במקרה של פתיחה בסדרת מייג'ור ואוברקול בסדרת מייג'ור היא מבטיחה לפחות ארבעה קלפים בכל אחת מסדרות המיינור.
הקונבנציה נקראת לפעמים גם ספוטניק, משום שהמינוח שלה הומצא בשנת 1957, השנה בה שלחה ברית המועצות את הלוויין הראשון שלה במסגרת תוכנית ספוטניק.
עד שנות ה-30 של המאה העשרים השתמשו במונח Negative double.
בשנת 1957 אלווין רוט החזיר את השימוש במונח Negative Double כששיחק עם שותפו טוביאס סטון .
באותה תקופה הוצמד לקונבנציה גם הכינוי ספוטניק על שם הלוויין הרוסי ששוגר לחלל באותה שנה.
באירופה יש כאלה שגם היום מכנים את הקונבנציה בשם ספוטניק.
כאשר השותף פתח ויריב הכריז הכרזת אוברקול לא תמיד ניתן להשתמש בהכרזה שהיינו מכריזים אילו לא היה שחקן יריב מתערב בהכרזה.
כך למשל, כשהשותף פתח 1 ושחקן יריב התערב בהכרזת 1 אין אפשרות להכריז 1 עם יד שבה 9-10 נקודות וארבעה קלפים בסדרת ה.
לו לא היה יריב מתערב בהכרזה מכריזים 1. הכרזת ה-Negative double פותרת את הבעיה ומתארת יד עם ארבעה קלפים בסדרת מייג'ור שלא הוכרזה או לפחות ארבעה קלפים בכל אחת מסדרות המייג'ור, אם הוכרזו שתי סדרות המיינור.
לאחר פתיחה בסדרת מיינור ואוברקול בסדרת מייג'ור
לאחר פתיחה בסדרת מייג'ור ואוברקול בסדרת מיינור, מבטיחה הכרזת Double את הדברים הבאים:
4 קלפים בסדרת המייג'ור שלא הוכרזה
לפחות 7 נקודות כאשר הכרזת ה-Rebid של הפותח (ההכרזה השנייה של הפותח) היא בגובה 1, לפחות 8 נקודות כאשר היא בגובה 2 ולפחות 9 נקודות כאשר היא בגובה 3.
דוגמה: לאחר פתיחה של 1 הכריזו הכרזת אוברקול של 1. הכרזת Double מבטיחה ארבעה קלפים בסדרת ה- ולפחות 7 נקודות.
לאחר פתיחה בסדרת מייג'ור ואוברקול בסדרת מיינור
לפחות 8 נקודות כאשר הכרזת ה-Rebid של הפותח (ההכרזה השנייה של הפותח) היא בגובה 2 ולפחות 9 נקודות כאשר היא בגובה 3.
דוגמה: לאחר פתיחה של 1 הכריזו הכרזת אוברקול של 2. הכרזת Double מבטיחה ארבעה קלפים בסדרת ה- ולפחות 8 נקודות.
לאחר פתיחה בסדרת מיינור ואוברקול בסדרת מיינור בגובה 1
הכרזת Double מבטיחה את הדברים הבאים:
בדרך כלל מראה לפחות 4-4 בסדרות המייג'ור.
לפחות 4 קלפים באחת מסדרות המייג'ור או חמישה קלפים בסדרת מייג'ור עם פחות מ-11 נקודות.
דוגמה: לאחר פתיחה של 1 הכריזו הכרזת אוברקול של 1. הכרזת Double מבטיחה לפחות ארבעה קלפים בסדרת ה- או לפחות ארבעה קלפים בסדרת ה- ולפחות 7 נקודות.
לאחר פתיחה בסדרת מיינור ואוברקול בסדרת מיינור בגובה 2
בדרך כלל מראה לפחות 4-3 בסדרות המייג'ור.
דוגמה: לאחר פתיחה של 1 הכריזו הכרזת אוברקול של 2. הכרזת Double מבטיחה לפחות ארבעה קלפים בסדרת ה- או לפחות ארבעה קלפים בסדרת ה- ולפחות 8 נקודות.
לאחר פתיחה בסדרת מייג'ור ואוברקול בסדרת מייג'ור
לפחות 4 קלפים בכל אחת מסדרות המיינור.
אם יש חמישייה ורביעייה מכריזים Double רק עם 11 נקודות או פחות.
דוגמה:לאחר פתיחה של 1 הכריזו הכרזת אוברקול של 1. נכריז Double אם היד שבידנו היא:
אם לפותח יש 18-21 נקודות הוא מכריז הכרזת Cue bid (למעט ידיים מאוזנות של 18-19 נקודות).
אם לפותח יש 18-19 נקודות ויד מאוזנת עם עוצר בסדרה שהכריז היריב הוא מכריז 2NT.
אם לפותח יש 12-14 נקודות ויד מאוזנת עם עוצר בסדרה שהכריז היריב ואין לו ארבעה קלפים בסדרת מייג'ור, שבה הראה מכריז ה-Negative Double ארבעה קלפים, הוא מכריז 1NT.
עם התאמה בסדרה שהראה מכריז ה-Negative Double מכריזים את הסדרה בגובה הנמוך ביותר האפשרי עם 12-14 נקודות.
עם התאמה בסדרה שהראה מכריז ה-Negative Double מכריזים את הסדרה עם קפיצה עם 15-17 נקודות.
Needed Me הוא שיר של הזמרת ריהאנה מתוך אלבומה השמיני, Anti.
השיר נשלח לתחנות הרדיו ב-30 במרץ 2016, ומשמש כסינגל הבא מתוך האלבום יחד עם השיר "Kiss It Better".
השיר נכתב על ידי ריהאנה, בריטני האזרד, אלישה רנה ודרוס רייצ'ל והופק על ידי DJ Mustard.
ב-20 באפריל, יצא הקליפ לשיר ועלה לערוץ ה-Vevo של ריהאנה.
הקליפ יצא במכוון ב-יום הקנאביס הבינלאומי.
את הקליפ ביים הבמאי הרמוני קורין (שיצר בין השאר את הסרט "ספרינג ברייקרס" ב-2013).
ביקורות החשיבו את הקליפ לפרובוקטיבי.
באתר nrg נכתב על ריהאנה בהקשר לקליפ כי היא "מעלה את רף השערוריות כל פעם מחדש".
נכתב על הקליפ כי "ריהאנה ממשיכה לעורר פרובוקציות בעירום".
הקליפ הגיע ל-4 מיליון צפיות תוך 24 שעות.
Neighborhood Bully (תרגום מילולי מאנגלית: "בריון שכונתי") הוא שיר באנגלית שכתב בוב דילן ונכלל באלבום "Infidels" מ-1982. השיר תורגם לעברית בידי אורן פרבר, ונכלל באלבומו של אריאל זילבר "אנבל" בשם בריון השכונה.
השיר נכתב לאחר גל גינויים בעולם לישראל בעקבות הפצצת הכור הגרעיני בעיראק בשנת 1981. בשיר תומך דילן בישראל וזכותה להגן על עצמה מפני אויביה (בלי לנקוב בשמה).
דילן טען כי השיר לא נועד לשקף עמדה פוליטית מסוימת וניתן לפרשו בדרכים שונות.
בצד הפנימי של עטיפת האלבום הוא נראה כורע בהר הזיתים.
באותה שנה ביקר שנית בישראל לרגל בר המצווה של בנו והצטלם ליד הכותל המערבי.
בשיר 11 בתים בני חמש שורות כל אחד.
ארבע השורות הראשונות של כל בית הן בחריזה צמודה (א א ב ב).
לשורה המסיימת של כל בית תוכן קבוע "He's the neighborhood bully" (בבית האחרון שורה זו מכילה את המילים "Neighborhood bully" בלבד).
השיר חודש בגרסה עברית על ידי אריאל זילבר באלבומו "אנבל" ובתרגום מאת אורן פרבר.
הבית הפותח של התרגום לעברית של השיר:
בריון השכונה, הוא בסך הכל אחד
אין לו לאן לברוח, הוא תמיד לבד
Nekopara (ביפנית: ネコぱら; תעתיק: נקופרה; בתרגום חופשי לעברית: גן עדן לחתולים; מסוגנן כ-NEKOPARA) היא סדרת משחקי וידאו מסוגת הרומן חזותי בעלת תכנים אירוטיים שמפותחת על ידי Neko Works ומופצת על ידי Sekai Project, וזיכיון מדיה.
המשחק הראשון בסדרה, Nekopara Vol.
ב-22 בדצמבר 2017 יצאה OVA לכלל הגילאים בפלטפורמת סטים, אשר הפכה לאחד היישומים הנמכרים ביותר בפלטפורמה בחודש דצמבר 2017.
Nekopara היא סדרת משחקי ויז'ואל נובל, לכן רוב המשחקיות היא קריאת הדיאלוגים והמונולוגים בין הדמויות, ששופכים אור על עלילת המשחק.
סדרת המשחקים לא מאפשרת לשחקן לבחור ואין לשחקן השפעה על הסיפור, לכן קו העלילה הוא ליניארי וקבוע.
משחקי הסדרה מדובבים באופן מלא ביפנית (פרט לפרוטגוניסט) ומשתמשים במערכת הנקראת E-Mote, המאפשרת הנפשה של הדמויות במשחק, במקום להשתמש בספרייטים סטטיים.
0 הוסיף אופציה חדשה שבה ניתן ללטף את הדמויות השונות המופיעות על המסך והדמויות מגיבות בהתאם לאזור הליטוף.
בנוסף לגרסאות המצונזרות של המשחקים הקיימים, ישנן גם גרסאות לא-מצונזרות הנמכרות בנפרד, אשר כוללות קטעי יחסי מין מלאים (מה שמגדיר את המשחקים כהנטאי: מוצגים קטעי פורנוגרפיה קשים) של הדמויות והנפשה מלאה של האקטים.
איברי המין מצונזרים על מנת להתאים לחוק היפני .
עלילת הסדרה מתרחשת בעולם בו קיים מין בשם "ילדת חתול" (Catgirl, או נקו - Neko), המהווה הכלאה בין אדם ממין נקבה לבין חתול הבית.
תחילה נתפס המין כדחוי בחברת בני האדם, אך עם הזמן אנשים רבים החלו לאמץ ילדות חתול ואף חלקם מקיימים יחסי אהבה אחד עם השנייה.
קאשו מינאדוקי הוא שף צעיר, שעוזב את ביתו למען הקמת חנות - מאפייה משלו.
בעוד הוא פורק את חפציו במאפייה החדשה, הוא מגלה כי שתיים ממשפחת הנקו שלו - שוקולה וונילה, התחבאו באחת מהקופסאות שארז.
לאחר ששתיהן משכנעות את קאשו לתת להן להישאר ולחיות ביחד בביתו החדש, שלושתם מתחילים את העבודה על המאפייה של קאשו, La Soleil (לה סוליי, מצרפתית: השמש).
במהלך העלילה, מבקרת את קאשו אחותו הצעירה, שיגורה ומארבע חברות הנקו האחרות שנמצאות בבעלות המשפחה.
1 ונותן הצצה ליום בחייהן של שש חברות הנקו ושיגורה.
קאשו לא מופיע במשחק זה, אך מוזכר פעמים רבות.
שיגורה וארבע חברות הנקו האחרות - אזוקי, סינמון, מייפל וקוקונאט מתחילות לעבוד בלה סוליי.
עלילת המשחק מתרכזת בעיקר באזוקי וקוקונאט, שמתקשות למצוא את מקומן במאפייה.
הסיפור אודות מאפיית לה סוליי ממשיך.
עלילת המשחק מתרכזת בעיקר בסינמון ומייפל ובמערכת היחסים החזקה ביניהן, כשמייפל מנסה להגשים חלום ילדות ישן.
עלילת המשחק מתרחשת כחצי שנה לפני אירועי Vol.
1, ומתרכזת בעלילותיה של משפחת מינואדוקי, כששוקולה וונילה היו עוד גורות והתקשו להתאקלם לביתן החדש.
הסיפור מהווה המשך ישיר ל-Vol.
3 ומתרכז במערכת היחסים הסבוכה בין קאשו לבין אביו.
מדובב על ידי שינוסוקה טאצ'יבנה (OVA)
קאשו מגיע ממשפחה בעלת שם בעולם הקולינריה, ומחליט לעזוב את הבית ולפתוח מאפייה משלו.
מדובבת על ידי אמי סקמורה (משחקים), מאי נאגי (OVA)
במהלך הסדרה נרמז כי לשיגורה יש רגשות אהבה כלפי קאשו בצורת גילוי עריות.
ביחד עם קאשו, הם הבעלים של הנקו של משפחת מינאדוקי.
מדובבת על ידי מאקי טומונגדה (מצוינת בקרדיטים במשחקים בתור הימארי)
שוקולה היא נקו עליזה ואנרגטית בעלת שיער חום.
היא מאוד מחבבת את קאשו ומכנה אותו "מאסטר".
היא לא יכולה לסבול מהמחשבה על היפרדותה מהמאסטר שלה, לכן היא באה ביחד עם קאשו כשהוא עובר למאפייה שפתח.
היא אחותה התאומה של ונילה.
מדובבת על ידי יוקה ינוקוצ'י (מצוינת בקרדיטים במשחקים בתור אמו נאקמורה)
ונילה היא נקו שקטה ורגועה בעלת שיער לבן.
היא כמעט ולא מבטאת את רגשותיה באופן גלוי, מה שהופך אותה למעין דמות קרה, בוטה וצינית.
היא אוהבת את אחותה התאומה שוקולה, ותעקוב אחריה לכל מקום שתלך.
שוקולה וונילה הן הנקו הצעירות ביותר במשפחת מינאדוקי.
אזוקי (アズキ; מילולית: שעועית אזוקי)
מדובבת על ידי מיה נרוס
אזוקי היא הנקו המבוגרת ביותר והנמוכה ביותר במשפחה.
למרות היותה הבוגרת ביותר, יש לה אישיות שובבה, אך היא מסוגלת לנהל ולהוביל את אחיותיה הצעירות ללא כל מאמץ בעבודתן במאפייה של קאשו.
מייפל (メイプル; על שם עץ האדר המכונה באנגלית "מייפל")
מדובבת על ידי יואי אוגורה
מייפל היא האחות השנייה המבוגרת ביותר, אחרי אזוקי.
יש לה אישיות בוגרת והיא עצמאית לחלוטין, אך למרות זאת נרמז פעמים רבות כי היא לא כנה עם עצמה.
היא נהנת לשבת בבתי קפה ולנסות את האוכל והמשקאות המוגשים.
חלומה הוא להפוך לזמרת מפורסמת, אך החלום נדחק עקב חוסר ביטחונה העצמי וכן החשש שהסיכוי היחיד שבו היא תצליח בגדול היא רק בגלל עצם היותה ילדת חתול.
מדובבת על ידי אויה אריסקה (משחקים), טאה אקג'ימה (OVA)
סינמון היא האחות השלישית המבוגרת ביותר, אחרי מייפל.
בעלת "ראש כחול" ובעקבות כך לעיתים היא זורקת הערות מיניות ובסופו של דבר חולמת בהקיץ.
בעלת השדיים הגדולים ביותר מבין כל שאר הנקו במשפחה.
מערכת היחסים בינה לבין מייפל מאוד חזקה והיא נראית מאוד תומכת במייפל בהחלטותיה לגבי חייה.
מדובבת על ידי ריוקו טזוקה (משחקים), מגומי טאטשי (OVA)
קוקונאט היא האחות השלישית הצעירה ביותר במשפחה, אחרי שוקלה וונילה.
דמויות אחרות משבחות את אישיותה ה-"קולית" וה-"גזעית", אך היא מסתייגת מכך ורוצה שתהיה חמודה ולא "קולית".
סובלת מהערכה עצמית נמוכה בגלל היותה מגושמת וחסרת כישורים.
כמו כן היא מנסה לעשות מעבר ליכולתה, כדי להיראות כמו אחות גדולה וגם על מנת לא להעיק לקאשו ולאחותיה.
היא חושפת כי היא מנסה להיות "לא עצמה".
מכונה על ידי אזוקי "נאטס" (משוגעת).
קוקונאט לוקה בהטרוכרומיה: עינה הימנית בצבע צהוב ועינה השמאלית בצבע כחול.
1 שוחרר ב-2 מהדורות: אחת בעלת תוכן למבוגרים הכוללת סצנות עירום ויחסי מין, ומהדורה מצונזרת המתאימה לכלל הגילאים ללא עירום.
1 יצא לאור ב-30 בדצמבר 2014. תוכן נוסף בשם Nekopara Vol.
0 המתאים לכלל הגילאים יצא לאור ב-17 באוגוסט 2015. Nekopara Vol.
2 יצא לאור ב-20 בפברואר 2016. Nekopara Vol.
3 תוכנן לצאת לאור במקור ב-28 באפריל 2017, אך נדחה ל-26 במאי של אותה השנה.
זמן קצר לאחר יציאת Vol.
3, חברת Neko Works הכריזה כי Vol.
משחקי הסדרה יצאו לאור לפלטפורמות Nintendo Switch ו-PlayStation 4 במהלך שנת 2018.
משחק ספין אוף בשם NekopaLive יצא לאור בפלטפורמת סטים ב-31 במאי 2016.
מיני ויז'ואל נובל אשר מבוסס על הילדות של שוקולה וונילה הוכרז כי יפותח ברגע שיגיעו למטרת ה-800,000 דולר עבור פרויקט Nekopara OVA, באתר Kickstarter.
לאחר מכן הוכרז כי שם הויז'ואל נובל יהיה Nekopara Extra והוא יצא לאור ב-27 ביולי 2018.
באפריל 2017, הוכרז כי מספר המכירות הכפיל את עצמו ועבר את רף המיליון עותקים.
שנה לאחר מכן, באפריל 2018 המספר הכפיל עצמו שוב ל-2 מיליון עותקים שנמכרו.
מרקוס אסטרדה ממגזין Hardcore Gamer כתב למשחק Nekopara Vol.
1 ביקורת חיובית וציין כי , אך ציין כי
ביולי 2016 הכריזה חברת Sekai Project כי היא פותחת בקמפיין Kickstarter על מנת לממן את אדפטציה לסדרה בתור אנימת OVA המתאימה לכלל הגילאים.
הקמפיין התחיל בדצמבר 2016 והגיע למימון של 100,000 דולר אמריקני, "מספר שעות" לאחר השקתו.
הקמפיין נגמר ב-11 בפברואר 2017 וגרף 963,376 דולר מ-9,322 תורמים, אך הוארך על מנת להגיע למטרה הסופית.
ב-4 בדצמבר 2017, Sekai Project הכריזה כי ה-OVA תצא לאור ב-26 בדצמבר 2017, אך זה שונה ל-22 בדצמבר בעקבות טעות במשלוח על ידי חברת Tokyo Otaku Mode, שהייתה אחראית על הפצת העותקים הפיזיים של ה-OVA.
שיר הפתיחה של ה-OVA הוא "Baby→Lady LOVE" מאת הזמרת ריי והשיר הסיום הוא "▲MEW▲△MEW△CAKE" מאת הזמרת קוטוקו.
OVA נוספת, המבוססת על הויז'ואל נובל Nekopara Extra, יצאה לאור ביחד עם המשחק ב-27 ביולי 2018. שיר הסיום של Nekopara Extra הוא "Symphony" מאת הלהקת הבנות היפנית Luce Twinkle Wink☆.
אדפציית מאנגה מאוירת על ידי Tam-U ומפורסמת במגזין Dengeki G's Comic החל ממאי 2018. במהלך כנס Anime Expo 2018, חברת Sekai Project הכריזה כי היא מתכוונת להוציא לאור באופן דיגיטלי את אדפציית המאנגה בתרגום אנגלי, כאשר הפרק הראשון ייצא לאור במהלך חודש אוגוסט של אותה השנה.
נקרוס בוטנט היה בוטנט זדוני שהפיץ את הנוזקות Dridex ו-Locky.
הנוזקה הופצה בצורת עמית לעמית באמצעות הודעות דואר אלקטרוני המכילות קישורים לאתרים מתחזים וקבצים זדוניים הנקראים קבלה או סיכומי רכישה.
הקבצים המצורפים אל תכתובת הדואר האלקטרוני מכילים קוד מאקרו זדוני בעזרתו ניתן להריץ ותהליכי מערכת, להוריד את הנוזקה, להתחבר אל שרת שליטה ובקרה (C&C) ולהעביר אליו נתונים.
בחודש דצמבר 2012 פרסמה חברת סימנטק (Symantec) אינדיקטורים המסייעים בזיהוי פעילותו של הבוטנט.
שיא פעילותו היה בעת ששלח כ-47 מיליון הודעות ספאם ביום.
ב-10 במרץ 2020 חדל הבוטנט לפעול, לאחר מבצע רב-היקף של חברת מיקרוסופט בשיתוף חברות נוספות ב-35 מדינות.
Nektar (בעברית: נקטר) היא להקת רוק מתקדם בריטית שנוסדה בשנת 1969 בהמבורג שבגרמניה.
הלהקה התפרקה ב-1982 והתאחדה כ־20 שנה לאחר מכן.
להקת נקטר נוסדה בהמבורג שבגרמניה בשנת 1969, על ידי הגיטריסט והזמר רוי אלברייטון הבריטי, אלן "טאף" פרימן הקלידן, דרק "מו" מורה על הבס, רון האודן על התופים, והאמנים מיק ברוקט וקית' וולטרס שהיו אחראים על האורות ועל האפקטים המיוחדים.
אלבום הבכורה של הלהקה, "Jurney to the Centre of the Eye", שיצא בשנת 1971, הכיל שיר אחד שאורכו 49 דקות.
האלבום שאחריו, "A Tab in the Ocean" שיצא בשנת 1972, הושפע מיותר מרוק ומבלוז.
וולטרס עזב את הלהקה כשהוציאו את אלבומם השלישי, "Sounds Like This", שיצא בשנת 1999, אלבום כפול מאולתר בהופעה חיה בסטודיו.
הלהקה המשיכה להשתמש בו לעיצוב אלבומיהם לזמן מה.
בשנת 1973 הוציאה נקטר אלבום רביעי, "Remember the Future", אלבום קונספט שזכה להצלחה גדולה, ובעקבותיו הלהקה התפרסמה.
האלבום הגיע למקום ה-19במצעדים באמריקה.
האלבום שבא אחריו, "Down to Earth" משנת 1974 הוא גם אלבום קונספט שנמכר טוב והגיע למקום ה-32, וכלל את השיר היחיד שלהם שנכנס למצעדים של בילבורד, "Astral Man".
האלבום הבא, "Recycled" שיצא בשנת 1975 היה קרוב לסגנון המוזיקה של להקות כמו ג'נטל ג'ייאנט, והמשיך את הזיקה הברורה של הלהקה לרוק מתקדם.
אלברייטון עזב את הלהקה בדצמבר 1976, קצת לפני הוצאת האלבום "Magic is a Child" בשנת 1977. חברי הלהקה הנותרים חברו לגיטריסט והסולן דייב נלסון.
והפיקו אלבום שהיה יותר אקלקטי, אבל כלל שירים קצרים יותר.
האלבום הכיל נושאים מיסטיים, כמו המיתולוגיה הנורדית וקסמים.
בשנת 1978 הלהקה התפרקה; עם זאת בשנת 1979 אלברייטון ופרימן הקימו את הלהקה מחדש עם הבסיסט קרמין רוחאס והמתופף דייב פרטר והוציאו אלבום חדש, "Man in The Moon" בשנת 1980, לפני שהלהקה התפרקה שוב בשנת 1982.
בשנת 2000 נקטר חזרה לפעילות עם הרכב חדש: אלברייטון, פרימן, והמתופף ריי הארדוויק, והוציאה אלבום חדש שנקרא "The Prodigal Son".
בשנת 2003 עזב מור את הלהקה והוחלף על ידי רנדי דמבו.
נקטר הוציאה אלבום נוסף בשנת 2004, "Evolution", לפני שפרימן הוחלף על ידי טום יוז.
דמבו ויוז עזבו באוגוסט 2006, בטענה לבעיות תקשורת, בעיות כספיות, בעיות אישיות ואמון בבעיות הניהול.
דמבו הוחלף לזמן קצר על ידי קרמיין רוחאס שחזר, לפני שהלהקה החליטה על הרכב שכלל את אולברייטון, האודן, הגיטריסט סטיב אדמס, הבסיסט דשה דונהו והקלידן סטיב מטרן.
עם זאת, הרכב זה מעולם לא הופיע בהופעה חיה.
ב-2006, הלהקה מצאה מהל חדש בשם רוי קליי, והופיעה בפסטיבלים בנושא רוק מתקדם ברחבי העולם באופן חלקי, ומדי פעם הופיעה בכמה ממקומות הבילוי הישנים שלהם באזור ניו ג'רזי וניו יורק.
קליי שוחרר מתפקידי הניהול בתחילת 2007 לאחר סכסוך על עניינים כספיים, והלהקה הגישה תלונה רשמית שחשפה מעשי הונאה נוספים.
קליי הורשע בסופו של דבר בהונאה, שקר וזיוף, ונכלא לשנתיים ו-11 חודשים.
באמצע 2007, יצא אלברייטון לסיבוב הופעות סולו.
סיבוב הופעות מלא של הלהקה באירופה (בעיקר גרמניה) תוכנן על ידי אמרגן אירופאי, אך הם נאלצו לדחות מכיוון שנדרשו כספים נוספים להשלמת האלבום החדש, "Book of Days", שיצא רק בשנה שלאחר מכן, כאשר אדמס, דנהו ומאטרן עזבו את הלהקה.
בסוף 2007, הלהקה יצאה לסיבוב הופעות בו ביצעה את Remember the Future במלואו, ההרכב כלל את קלאוס הנאטש על הקלידים ופיטר פישל על הבס.
בהרכב זה הם יצאו לסיבוב הופעות נרחב ברחבי אירופה בשנת 2008. הופעות אלה הובילו לאלבום ההופעה הכפול עטור השבחים Fortyfied, שיצא ב-2009 תחת הלייבל Treacle Music של רוי.
באמצע 2011, לוקס ויברטוס הצטרף ללהקה על הבס לסיבוב ההופעות "Space Rock Invasion" של קלאופטרה רקורדס בארצות הברית עד שהלהקה הגיעה להקליט את אלבום הקאברים שלה "A Spoonful of Time", יורגן אנגלר, הבסיסט של מר ביג בילי שיהאן, וחבר יס לשעבר בילי שרווד, חילקו ביניהם את קטעי הנגינה על הבס.
ההרכב של אולברייטון-האודן-הנטש-שרווד הקליט והוציא את האלבום "Time Machine".
ביוני, ההרכב הזה יצא שוב לסיבוב הופעות בארצות הברית שנקרא "The U.K.
ב-26 ביולי 2016 נפטר רוי אולברייטון לאחר מחלה, בגיל 67. לאחר מותו, הנאץ', האודן ופריי החליטו להמשיך הלאה בהפקת אלבום חדש עם "On Stage Records", הלייבל איתו עבדו מאז 2015. הם הוציאו את אלבום ההופעה הכפול "Live in Bremen (2017)", המתעד את סיבוב ההופעות האחרון עם אולברייטון.
נקטר – להקה שבסיסה בארצות הברית (מ-2018)
בתחילת 2018, האודן עזב את הלהקה כדי להקים להקה משלו, שגם היא נקראת נקטר, שבסיסה בארצות הברית.
הוא ביקש מנגן הבס לשעבר מור להצטרף, והוא הסכים, ובעקבותיו הצטרפו חברי הלהקה לשעבר רנדי דמבו, מיק ברוקט (תאורה, הקרנות ואווירה), וריצ'ה צ'לנדה (גיטרה ושירה), והקלידן החדש קנדל סקוט, חבר של צ'לנדה.
הקלידן המקורי של נקטר אלן "טף" פרימן נפטר ב-22 באוגוסט 2021 בגיל 76.
ב-29 בספטמבר 2023, רון האודן נפטר בגיל 78 לאחר שנים של בעיות בריאותיות רבות, כולל סרטן.
האלבום הזה יצא בסופו של דבר ב-2024 תחת הכותרת "Mission to Mars".
נקטר – להקה שבסיסה בגרמניה (מ-2018)
נקטר שבסיסה בגרמניה פעלה תחת שם חדש, New Nektar, כדי ליצור בידול ומרחק מסוים מהצלחות ישנות.
בשנת 2018, New Nektar הקליטה את אלבום הקונספט "Megalomania (2018)", בהשתתפות צ'ה אולברייטון על התופים, והשלימה את סיבוב ההופעות "Megalomania Release" בדצמבר 2018. צ'ה אולברייטון לא יכול היה להשתתף בסיבוב ההופעות, ולכן הוחלף על ידי נורברט "פנזה" להמן.
דרק מורה – בס וקלידים
מיק ברוקט – אפקטים מיוחדים
רייך קלנדה – גיטרה, שירה
Needles and Pins (בעברית: מחטים וסיכות) הוא שיר מאת המוזיקאי האמריקאי ג'ק ניטשה וסוני בונו.
הזמרת ג'קי דה-שנון הקליטה את השיר בשנת 1963, ובהמשך הוקלטו לשיר גרסאות כיסוי רבות, בהן של להקת המחפשים, סמוקי, הראמונס, דל שנון, ג'ין קלארק, טום פטי ושוברי הלבבות יחד עם הזמרת סטיבי ניקס.
באוטוביוגרפיה שלו מציין בונו שהשיר נוצר כשהוא שר וניטשה מלווה אותו בגיטרה, כך שהלחן והמילים נכתבו יחד.
אבל ג'קי דה-שנון טוענת שהשיר נכתב בנגינה על פסנתר, והיא הייתה שותפה ביצירת השיר, יחד עם ניטשה ובונו, אם כי היא לא קיבלה קרדיט רשמי.
דה שנון הייתה הראשונה שהקליטה את השיר.
בארצות הברית הגיע השיר למקום ה-84 במצעד בילבורד הוט 100 במאי 1963. אף על פי שהוא לא זכה להצלחה גדולה בארצות הברית, השיר הגיע לראש מצעדי הפזמונים בקנדה, והיה במקום הראשון במצעד CHUM Chart.
מצעד (1963)מיקום שיאמצעד הסינגלים הקנדי1ארצות הברית בילבורד הוט 10084
חברי להקת המחפשים שמעו את הזמר הבריטי קליף בנט מבצע את השיר במועדון בהמבורג שבגרמניה, והחליטו שזה יהיה הסינגל הבא שלהם.
הסינגל יצא בחברת Pye Records בינואר 1964. השיר הגיע למקום הראשון בבריטניה, אירלנד ודרום אפריקה.
בארצות הברית הגיע השיר למקום ה-13 במצעד בילבורד הוט 100. באפריל 1964 יצא "Needles and Pins" באלבומם של המחפשים "It's the Searchers".
חלק מהביצוע של המחפשים נכלל בשיר "Use the Man" של להקת מגאדת' שמופיע באלבומם "Cryptic Writings".
המחפשים ביצעו גרסה בגרמנית של השיר בשם "Tausend Nadelstiche".
מצעד (1964)מיקום שיאמצעד הסינגלים הצרפתי29מצעד הסינגלים הגרמני8מצעד הסינגלים האירי1מצעד הסינגלים השוודי5מצעד הסינגלים הבריטי1ארצות הברית בילבורד הוט 10013מצעד הסינגלם הנורווגי8מצעד הסינגלים הדרום אפריקאי1
ב-1977 הקליטה הלהקה האנגלית סמוקי את השיר כבלדת רוק לאלבומם, Bright Lights and Back Alleys.
השיר הפך ללהיט באירופה ובאוסטרליה.
בהמשך הקליט סולן הלהקה, כריס נורמן, גרסת כיסוי של השיר לאלבום האולפן שלו "Full Circle" משנת 2000.
הראמונס כללו את השיר "Needles and Pins" באלבומם Road to Ruin משנת 1978. השיר נכלל גם באלבום האוסף של הלהקה, Ramones Mania.
להקת הפופ פאנק The Commercials הקליט את השיר עבור אלבום המחווה שלהם, Ramones Maniacs.
הגרסה של טום פטי ושוברי הלבבות (1985; הופעה חיה)
טום פטי ושוברי הלבבות הוציא ב-1985 אלבום ראשון של הופעה חיה בשם .
באלבום ביצעה הזמרת-יוצרת סטיבי ניקס, סולנית הפליטווד מק, את השיר יחד עם טום פטי בפורום בלוס אנג'לס שבקליפורניה.
מצעד (1985)מיקום שיאמצעד הסינגלים הקנדי RPM85מצעד הסינגלים הדרום אפריקאי Springbok Top 203ארצות הברית בילבורד הוט 10037ארצות הברית בילבורד Album Rock Tracks17
Needy (בעברית: זקוקה) הוא שיר שהקליטה הזמרת-יוצרת האמריקאית אריאנה גרנדה, ומופיע באלבום האולפן החמישי שלה, Thank U, Next.
השיר הגיע למקום החמישי במצעד השירים של אירלנד.
השיר הוקלט במקור באוקטובר 2018, תוך שוויקטוריה מונה אשר השתתפה בשירה של גרנדה "Monopoly", הייתה אחת מכותבותיו של "Needy".
קליפ המילים של השיר צבר למעלה מ-4.2 מיליון צפיות.
בין היתר, הצליח השיר לצבור למעלה מ-175 מיליון השמעות ברשת הזרמת המדיה ספוטיפיי.
Nectar הוא אלבום האולפן השני של הזמר-יוצר היפני ג'וג'י, שיצא ב-25 בספטמבר 2020 דרך 88rising.
הוא כולל את הסינגלים "Sanctuary", "Run", "Gimme Love" ו-"Daylight" עם דיפלו, כמו גם שיתופי פעולה עם ביני, ליל יאכטי, עומאר אפולו, איב טומור וריי בראון.
האלבום הוכרז ב-16 באפריל 2020 עם הסינגל "Gimme Love".
במקור הוא אמור היה לצאת ב-10 ביולי 2020, אך ב-12 ביוני הודיע ג'וג'י כי צאתו של האלבום תידחה ל-25 בספטמבר של אותה שנה בשל מגפת הקורונה.
ג'וג'י חשף את רשימת השירים באלבום ב-11 בספטמבר.
אתר האינטרנט AllMusic תיאר את האלבום כ"אוסף של אבני חן אלטרנטיביות של פופ ו-R&B המסמן צעד אמנותי עצום קדימה עבור המוזיקאי."